Højesteret stadfæster Østre Landsrets kendelser af 22. september 2021 og 29. december 2021 om fortsat varetægtsfængsling i surrogat på psykiatrisk afdeling, der ikke var uproportionale
Ret: Højesteret (3. instans)
Faggruppe: Straffesag — Grundlovssag
Sagsemner: Efterforskning og straffeproces;

/

 

Varetægtsfængsling i surrogat  

Sag 110/2021 og 12/2022

Kendelse afsagt den 16. maj 2022   

Anklagemyndigheden
mod
T

Fortsat varetægtsfængsling i surrogat på psykiatrisk afdeling var ikke
uproportional  

T blev i maj 2021 varetægtsfængslet i surrogat på en psykiatrisk afdeling. Han var tiltalt
for bl.a. at have truet en offentligt ansat på en psykiatrisk skadestue med en kniv.   

Byretten afsagde i juni 2021 kendelse om, at T skulle mentalundersøges. I
mentalerklæringen konkluderede man bl.a., at T var omfattet af straffelovens § 16, stk. 1,
og man anbefalede derfor – såfremt han findes skyldig – dom til anbringelse i psykiatrisk
afdeling. Retslægerådet afgav efterfølgende i november 2021 en erklæring om T, hvor
man også konkluderede, at han var omfattet af straffelovens § 16, stk. 1. Retslægerådet
anbefalede imidlertid dom til behandling på psykiatrisk afdeling med tilsyn af
kriminalforsorgen.   

Ved Østre Landsrets kendelser af 22. september og 29. december 2021 blev
varetægtsfængslingen af T i surrogat forlænget.

Sagerne for Højesteret angik, om proportionalitetskravet i retsplejelovens § 762, stk. 3, var
til hinder for fortsat varetægtsfængsling på tidspunktet for landsrettens kendelser.

Højesteret udtalte, at proportionalitetsvurderingen i en sag som den foreliggende må
foretages ud fra en konkret afvejning af varetægtssurrogatets udstrækning over for den
foranstaltning, der efter kriminalitetens karakter og oplysningerne om sigtedes personlige
forhold, herunder tidligere kriminali-tet, må forventes idømt.   

Ud fra den vurdering og henset til oplysningerne i de i sagen fremlagte lægelige
erklæringer om karakteren og alvoren af T’s psykiske lidelse og om hans forhold i øvrigt,
tiltrådte Højesteret, at fortsat varetægtsfængsling i surrogat af T på tidspunktet for
landsrettens kendelser af 22. september og 29. december 2021 ikke var i strid med
proportionalitetskravet i retsplejelovens § 762, stk. 3.   

Landsretten var nået til samme resultat.   

 



/